
Narva Muusikakooli spordisaali tasuta kasutusse andmine (MTÜ Spordiklubi FC Narva Juunior)
1. Asjaolud ja menetluse käik
Narva Linnavalitsuse Kultuuriosakonnale laekus MTÜ Spordiklubi FC Narva Juunior taotlus, millega spordiklubi esindaja palub anda mittetulundusühingule tasuta kasutusse ajavahemikuks 01.09.2019-31.05.2020 aadressil 26. juuli tänav 9 asuv Narva Muusikakooli spordisaal noorte jalgpallurite treeningute korraldamiseks Narva Muusikakooli juhtkonnaga kooskõlastatud graafiku alusel.
2. Õiguslikud alused
2.1 Vastavalt Narva Linnavolikogu 17.03.2005. a määruse nr 14 „Linnavara kasutusse andmise kord” § 46 lõikele 4 võib avaliku enampakkumiseta anda kasutusse linnavara, mis antakse kasutusse korra § 7 lõikes 2 nimetatud subjektidele.

2.2 Vastavalt Narva Linnavolikogu 17.03.2005. a määruse nr 14 „Linnavara kasutusse andmise kord” § 7 lõike 2 punktile 3 võib linnavalitsuse korraldusega linnavara kasutusse anda tasuta tähtajaga kuni viis aastat mittetulundusühingutele.

3. Otsus

Anda MTÜ-le Spordiklubi FC Narva Juunior, registrikood 80561480, ajavahemikuks 01.09.2019-31.05.2020 tasuta kasutusse aadressil 26. juuli tänav 9 asuv Narva Muusikakooli spordisaal noorte jalgpallurite treeningute korraldamiseks Narva Muusikakooli juhtkonnaga kooskõlastatud graafiku alusel ning vabastada MTÜ Spordiklubi FC Narva Juunior kommunaalteenuste eest maksmisest.
4. Rakendussätted
4.1 Korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

